
Na ki jingai jingmut jong ki lok bad ki jingkylla jong ki 
por, ngi la pynwan dur pat ia kane ka NINTH REVISED 
AND ENLARGED EDITION ban ia biang bad ka bor bad 
ka jingdonkam ki khynnah ha kine ki por mynta bad ha ki 
Skul Sara (Primary Schools) ha kylleng ka ri. Ki Nursery 
Rhyme bad ki Poem ba la pynlang ha ka kin pynbang 
ia ki khynnah ban spel ia ki naduh ba ki dang rit. 

Ki Nonghikai ha Sor bad ha Nongkyndong ki sngew- 
tynnad ia ki Kot Rit ba ngi la pynmih, namar ki ai jjngmut 
bad ki ktik ia ki jingpyrkhat ki khynnah ha ka rukom kaba 
ia dei bad ka jinglong jong ki bad ka ri. 

KI JINGKILAN (Exercises) ba la ai ha kaba kut kawei 
pa kawei ka lynnong (Lesson) kin iarap ia ki khynnah ban 
rainot bad ban kynmaw ia kawei pa kawei ka Lynnong. Ki 
Nonghikai ki lah ban pynlang shuh shuh la ki buit halor 
kine ki nuksa (Examples) ba la ai. 

Ki don katto katne ki lynnong kiba phi lah ban 
pynialehkai da ki khynnah ba Klas. Tharai lada shim ia ka 
Lynnong kaba 15. Ong ba u A — un shim ia ka bynta jong 
u Khla, u B — un shim ia ka jong u Lyngdoh, bad u K — ia ka 
jong u Myrsiang. Ynda ki la lah pule bad sngewthuh bha 
ia la ki bynta, sa ai kin ia leh Khla, leh Lyngdoh bad leh 
Myrsiang ha Klas ha khmat ki para khynnah. Kane ka rukom 
kan pynsngewtynnad bad iarap ia ka jingkynmaw jong ki. Ka 
Klas kan don jingim bad lehse khyndiat ka jingiajam. Ka 
shong eh ha ka jingstad u Nonghikai. Kumno, katno bad 
lano un shah ia ki ba kin ia jam ia kmen khyndiat. 

Ynda ki khynnah ki la lah pule bha ia kane ka kot, 
phin shem ba kin nym shitom shuh ban pule Khasi ha ki Klas 
kiba shaneng. Buh ia u khynnah ha ka non grim kaba dei bad 
un nym shitom shuh hadien babud. Phud ruh ia ki 
jingpyrkhat jong u ba un nang ban jied bad ban iaid ha ka 
lynti ka jingim kaba dei ia ka lashai lashisngi jong u. 

1. KA KOT THYMMAl JONG NGA 

Ko mei ba ieit eh jong nga, nga la kiew klas 
bad nga la kmcn eh. Peit nga la thied kane ka 
kot thymmai. Ngan sumar bha ia ka ba ioh 
ka jot. Ka don shibun ki dur kiba itynnad, 
bad ki dak jong ka ki long kiba pyllun bad shai 
bha. Ha ing jong ngi ruh ki don ki dur kiba 
itynnad ba i mei i wah ha kamra pdeng. 

Nga ithuh bha ia ka dur u khla bad u 
myrsiang. U khla u long u mrad uba khlain, 
uba dom bad uba itieng ban peit. Ki mrad rit 
ki sheptieng bad ki buhrieh ialade na u. U 
myrsiang pat u long u mrad uba sianti, uba 
bun buit bad uba shalak ki khmat. T mei i ju 
iathuhkhana ia ngi bunsien shaphang ki sim bad 
ki mrad. 

Ha kper jong ngi ki don bun ki dieng soh 
khlaw. Ki paitpuraw, ki korklia bad ki sim rit ki 
wan puh soh man ka sngi. Ki ruwai sngewtynnad 
halor ki dieng. Ka tyngab ha ka por riewhadem 
ka shait wan puh riewhadem na kper jong ngi. 
Ka kem ia ki khun syiar ba rit bad ka pyniap ia 

ki. Bunsien nga iohi ba ka wan tub pylleng na 
sem syiar ki briew. Nga beh ia ka man ka 
sngi. 


Njgan pyrshang ban kynmaw bha ia ka dur 
jong ki sim bad ki mrad baroh kiba nga iohi. 
Ngan pyrshang ban thoh dur ia ki ha ka sleit 
jong nga man ka sngi. Nga nang ban thoh 
dur ia u pathaw, u klong bad u sohkhia ha ka 
sleitjong nga. Ki hikai ia ngi ban thoh dur 
bad thoh jingthoh ha klas barabor. 

I papa i don ka kor shon dur kaba itynnad. 
I ong, lada ngi leh tipsngi in sa shon dur ia nga 
bad ia i hep. Nga kwah ban long u nongthoh 
dur bad u nongpule kot uba stad. Ngan minot 
bha naduh mynta. 

KI JINGKILAN : Spel dak, ne, thoh ia kine 
ki ktien : — thymmai, itynnad, kanira pdeng, 
myrsiang, khlaih, sianti, buhrich, shafak, shaphang, 
iathuhkhana, riewhadem, thoh dur, sohkhia, tipsngi, 
pylleng. 

Ka tyngah ka long ka sim kaba kumno? 
U myrsiang u leh aiu mynmiet? Hangno phi 
wah ia ki dur ha ki ing jong phi? 



2. K1 DAK JlNGKHEIfNf 


1. Wei, Wei, Wei, 

U Khla u jngi ha thwei. 

2. Ar, Ar, Ar, 

Ka rkhie iap lei ka dykar, 

3. Lai, Lai, Lai. 

Ba um ioh kem kulai. 

4. Saw, Saw, Saw, 

U sdang ban khwai khasaw. 

5. San, San, San, 

Sha lum u kynthih bran. 

6. Hynriew, Hynriew, Hynriew, 
Ba wan tong um ki briew. 

7. Hynniew, Hynniew, Hynniew, 
U dom ba wiar u ksew. 

8. Phra, Phra, Phra, 

U phet, — ki pait ki khra. 

9. Khyndai, Khyndai, Khyndai, 
Hangta, khadduh khadwai; 

10. Shiphew, Shiphew, Shiphew, 
Kyndit, u jah shapoh ram-ew. 

3. I TUTA RIT BAD 1 KHYNNAH 

TUTA: Nga sngewsih eh ba phi teh kynjri 
ia nga hangne bad miet bad sngi. Sngewbha 
seh pyllait noh ia nga. Nga kwah ban her sha 
la ki lok ha khlaw. Ngarn juh ban shong bad 
phi hangne. Balei phi pynlong mraw ia nga 
kumne? 

Khmih, U Blei U ai ia nga kane ka sopti 
sner jyrngam kaba itynnad, bad nga phong ia 
ka bad tlang bad lyiur. Hapoh jong ka ngam 
tiengia ka khriat ne ka shit. Ha khlaw nga 
sib sohot bad bam sohjri katba mon. Nga sum, 
nga sad, nga bta khmat ha ki um ba sngur. Nga 
thad sngi bad shong halor ki dieng ha ban da 
rkhiang. Nga pynbeit la ki sner bad nga sleh 
umphniang shuwa ba ngan her kylleng. 

KHYNNAH: Tula ba ieit jong nga, balei 
phi ud phi khih pisa kumne? Da lade hi nga 
ai soh, nga ai kait bad nga ai khaw ia phi man 
ka sngi. Ar sien shi sngi nga kylliang um ba 
phin sum bad phin dih. Ngam kwah ba phin 
her sha khlaw ba ioh phin iap mynsaw. U 
’la-thap-sim, ka raiaw-khlaw, u kbeit bad ka 

'lieng-jathang kin kern bad kin pyniap ia phi. 
Ynnailshong bad nga, hangne phin suk phin 
sain. 


TUTA: Shisha phi leh ieit Jeh sbun ia 
nga katba phi lah, hynrci ngam don jingsuk 
satia hangne. Nga don shibun ki lok ha khlaw; 
ngi her kynhun kynhun, ngi kmen, ngi rkhie 
‘kak-kak', ka v\in ka khiaw. Hangm- phi hikai 
kren, “Tuta, ai khaw, Tuta ai kliaw”. Nga 
paitki shkor; phi thiia ia nga; nga sngew salia. 
Teng teng phi dom bad Ich Jukhi. Pyllait ngan 
her noh sha la i lok Tuta Bamon. Ngam treh 
shong mraw bad phi hangne. 

KHYNNAH : Tuta ba rit ba ieit jong nga, 
nga sngewsih eh namar jong phi. Mynta ngan 
law da la ki kti ia u kynjri ba tch ia phi. To 
im laitluid ha khlaw. To im tymmen shong 
prah. Nga ruh ngam kwah ba phin long mraw. 
To khie Ieit suk sha la ki lok ki jor. 
Tata-Tata, ho ! 

KI JINGKILAN: Thoh ia kine ki ktien : — 
pyllait, jyrngam, sngur, umphniang, sohjri, 
mynsaw, khlieng, mynsietn, rkhiang, laitluid. 

Pyrthuh kumno ki pah ki sim haba ki her. 
I tuta rit iba sdien khongpong da ki kjat haba i 
thiah, ki ong i Tuta Bamon. Balei ba i tuta im 
juh bad i khynnah rit? Balei i khynnah rit i 
pyllait noh ia i? Shano i tuta i her? 

4. PHUH-PHUH KO SYNTIEW 

Phuh-phuh ko Syntiew, balei ba mem phuh? 
Ngan phuh da kumno ba wan bam u Masi. 

Balei ko Masi ba Me bam ia u Syntiew? 

Ngam bam da kumno bym don Nongsharai. 
Balei ko Nongsharai, mem sharai ia u Masi? 
Ngan sharai da kumno, 

Bym don ba ai Ja, bym don ba ai Jhur. 

Balei phim ai Ja, balei phim ai Jhur? 

Bym don ba dung Kba, bym don ba peh Khaw. 
Balei phim dung Kba, balei phim peh Khaw? 
Bym don ba thaw Thlong, bym don ba thain Prah. 
Balei phim thaw Thlong, balei phim thain Prah? 
Ba jur eh u Slap, ba jur eh ka Lyer. 

Balei kein ko Slap, balei kein ko Lyer, 

Ba phi wan shoh, ba phi wan ther? 

Ba pah eh ka Khroh, ba ruwai 
eh ka Jakoid : 

Balei kein ko Khroh, balei kein 
ko Jakoid, 

Ba phi khroh ia u Slap, ba phi 
ruwai ia ka Lyer? 

Ngim khroh da kutnno, ngim ruwai da kumno, 
Ba la poi ka Pyretn ban khie lung ka Pyrthei, 


KIJINGKILAN: Thoh ia kine ki ktien:— 
nongsharai, Iyer, thain, pyrthei, thlong. Mono 
ba bam ia u syntiew ? Haei ngi dung kba ? Daei 
ki thain shang? Ki jakoid ki pah kutnno? Phi 
nang ban rynsied jakoid? Balei u masi u wan 
bam iau syntiew? Balei u nongsharai um sharai 
ia u masi? Mono ba khroh ia ki jakoid? Mono 
ba khroh ia u slap bad ka Iyer ? Ha kano ka por 
ka pyrthei ka khie lung ? 

5. U KHYNNAH BAD I WAH DUIT 

Uwei u khynnah u shu ieng slem slem harud 
iwei i wah duit. Uwei u pamcn uba dei iaid 
lynti nangta, u la kylli, “Balei hep phi shu ieng 
bieit kumne? Phim lah ban jam sha shiliang?’* 

“Ngam lah balei” la jubab uta u khynnah, 
“tang ba ngam kwah ban pynshitom ia lade. 
Ngan ap haduh ba kan da tuid lut kane ka um, 
nangta ngan sa jam sha shiliang da ki kjat kiba 
rkhiang. Ngam kwah ba ngan jhieh, ngam kwah 
ba ngan khriat.” 

“Wow, ko hep, phi la bieit sat !” ong u pamen : 
“Phin ap hangne baroh shi sngi, baroh shi miet 
bad baroh shi rta, hynrei ine i wah rit in nym 
rngat satia. In shu tuid sa tuid kumne shi 
kumne khlem sangeh.” 

“Pamen,” la ong u khynnah, “ngam sngew- 
thuh balei phi ong kumta?” 

“Ko khun hep,” la ong biang u pamen, 
“nga la im tymmen bad nga la phuh niuhlieh 
haduh katne, pynban ngam ju kynmaw ba ine i 
wah rit i la rngat wat tang shiwat. Kumne i 
shu tuid sa tuid naduh hyndai hynthai. Katba 
nga tip, ka wah bad ka por kim ju ap iano iano 
ruh. Ki march sa march khlem sangeh sha 
duriaw bah duriaw san,” 

“Pamen kynrad,” la ong u khynnah, ‘‘khublei 
shibun.” “Nga kitram shibun na ka jingstad 
bad jingshemphangjong phi; nga ruh ngan nym 
sangeh bieit shuh. Ngan jam bran bran sha 
shiliang bad ngan pyndep la ki kam ki jam. 
Mynta ngan shu ngeit bad kohnguh, lehse hadien 
hadien ngan sa sngewthuh.” 

Kumta de u la jam sha shiliang bak bad u 
march sha la ki kam ki jam. 

KI JINGKILAN: Balei u khynnah u ieng 
harud wah? U pamen u ong kumno shaphang 
kata ka wah ? Ki wah rit hajan shnong jong phi 
kiju rngat? Phi la ju iohi ia kano kano ka jing- 
kieng kaba hell? lathuh kyrteng iakawah ba 
phi ju leit sait Jain? Shano ki wah barohkituid? 
Balei ka wah bad ka por kimju ap iano iano ruh? 



6. I KHNAl BAD KA MIAW 

(A) 1 KHNAl 

1. 1 Khnai ba fit, 

I pah jit-jit; 

Shata te kliaw, 

Ka peit ka miaw. 

2. Te na kyndong, 
la Ka i ong; 

“Phi wan khmih kai 
Ta nga i Khnai ?” 

3. “Ha-ha! Hi-hi!” 

I thab ki kti; 

“Ba phin bam doh, 
la nga phim ioh!’’ 

4. “Hi-hi! Ha-ha!’’ 

I rkhie sngewbha ; 

Kumta ka Miaw 
Ka leit noh thiaw. 

KI JINGKILAN: Kumno i khnai i pah ? 
Shano ka peit kliaw ka miaw ? Balei i kren ia 
ka miaw na kyndong ? Balei i rkhie sngewbha ? 
Phi laju iohi kumno ka miaw ka pynshad khnai? 
Bit ne em ban lehbeiH ia ki mrad kiba rit ? 



11 



7. KA DYKAR DOM RIANG 

Phi la ju iohi dykar ne em ? Ka dykar ka 
im ha ki wah ki bir bad ki pung. Ka sngewbha 
eh ia ki jaka pung ktieh. Ka lah ban im ha 
ryngkew bad hapoh ujn. Ka par da ki kjat bad 
ka lah ruh ban jngi. Ka don ka khlieh kaba rit 
bad ka buhrieh ia ka hapoh la ka knup. Ka sei 
la ka khlieh bad ka bam da ka shyntur bad ki 
bniat. Ka long ka jingthaw kaba eh raynsiem, 
bad ki bym nang kim lah ban pyniap kloi ia ka. 
Ka doh jong ka ka khih wat haba la ot bad 
shet ha ding. 

Shisien ha kawei ka por la don kawei ka 
dykar kaba la shong suk sbong sain ha kawei 
ka pung ri dohkha. Hynrei, kyndit kynsan ka 
la iohsngew ba la wan ki nongbeh jar ban tong 
dohkha nangta, bad ka la sheptieng ym don 
pyrthei shuh. Kumta ka la leit kyrpad ia ki 
Radha khlaw kumne; 

“Ko lok ba ieit, ki nongbeh jar kin sa 
pynmgat ia kane ka pung bad kin sa kcm lut ia 
ki dohkha baroh. Nga sheptieng ioh kin kem ia 

nga ruh lang bad ki. Sngewbha rong noh ia 
>ga kloi kloi nangne. Lada phim iarap te nga 
la iap.” 

“Niuraa,” la ong ki Radha, “tang ba phi 
dei ban shu kohnguh katba ngi ong. Phi ruh 
phi dei ban iarap ia lade. Dait skhem na pdeng 
jong une u dieng. Kbum khop la ka shyntur 
bad wat kren shi kyntien ruh. Ngin rah ia phi 
na ki tduh jong une u dieng.” 

Kumta ki la rong ia ka dykar sha suin. 
Kumno re kumno uwei u khynnah shnong u la 
iohi ia ki bad u la pyrta ia la ki lok, “Peit shateil 
Peitshatei! Ki Radha ki rong ia ka dykar!” Ki 
khynnah baroh shi shnong ki la ia mih bad ki 
lafia pyrta lang: ‘‘Pynhapia ka dykar! Pynhap 
ia ka dykar! Ngin thang doh ia ka!” 

Ka dykar ka la bitar lep bad kam lah sngap- 
shuh. Ka la ang la ka shyntur bad ka la mai ia 
ki: “Khynnah runar! Bam da u dpei! Bam 
da u dpei!” 

Mar kumta hi ka la hap iar-ly-iar halor u 
mawsiang bad ka la phret lyngkhot lyngkhai. 
Kam shym la kohnguh ia ka jingsneng ki radha, 
kumta ka la iap. Kynmaw, wat ju ang la ka 
shyntur haba phi bitar. 

KI JINGKILANi Pyni kumno ki rong ki 
radha ia ka dykar sha suin. Balei ka hap na suin ? 
Balei ka dykar ka sheptieng ban shong ha ka 
pung ri dohkha? Kaei ka bir? Ngi dei ne em 
ban kohnguh ia la ki nonghikai bad ki kmie ki kpaT 
Phi la ju iohi ia ka jar tong dohkha ? 

8. I KHNAl BAD KA MIAW 
(B) KA MIAW 

1. Te na ba rich, 

I sei ka khlieh; 
la ka i peit, 

Shano ka leit. 

2. Harud ka dpei, 

Ka shong marwei ; 

Ka khapbrip khmat, 

Ka ong artat: 

3. “Ko khnai ba rit, 

Sa wan la-syit; 

Ynda phi thngan, 

Wat pep ban wan. 

4. “Kane ka ja, 

Ki shiah Dobkha, 

Ki Khor ki Khriam, 

Ba phin ioh riam. 

5. “Ba phi raikhoh, 
la phi nga khroh : 

Khnang ba phin sngaid, 

Bad ba phin syaid.” 

KI JINGKILAII: Balei i khnai i sei la ka 
khlieh ? Balei ka miaw ka khapbrip khmat? Harud 
dpei ka ioh jingbam ain’t Balei ka khroh ia i 
khnai? Spel ia ki dkhot 3, 4 bad 5. 




9. KI SYNTIEW 


Ha ka por pyrem ki syntiew ki skud ha ki 
kper, ki phyllaw, ki lum bad ki khlaw ha kylleng 
ka ri ki phuh itynnad ha la ki dur bad ki rong 
kiba pher ba pher. 

Ki don bun jait ki tiewdieng ha ka ri jong ngi. 
Ki im da kaba shu sohbah ha ka met ki dieng 
bah. Ki pynim ia lade da kaba shu kjit jingbam 
da ki thied jong ki na ka met ki dieng bah ba 
ki snoh. Ki briew ki jer ki kyrteng kiba sngew 
tynnad bad kiba pynwiat samrkhie : ia une ki 
ong u tiew mationg, ia utai kiong utiewlyngskaw, 
bad ia utai tai ki ong u tiewtdong-miaw, bad ia 
utai tai hangtai pat ki ong u tiewshira-mithai. 
Kiba bun na ki tiewdieng kim don jingiwbih. 

U rose, ne u tiewkulab, u long u syiem 
hapdeng ki syntiew. Ki don bun jaid ki tiew 
kulab. Ki don ki dieng tiewkulab kiba pur 

bad ki bym pur. U don ki shiah kiba nep kum 
ki khuwai baroh shi met haduh ki tnat bad ki 
sla. Kumta ym ju don u tiewkulab ba khlem ki 
shiah. 

Hyndai la don kawei ka syiem kaba bhabriew 
eh ha ka nongbah Delhi. la ka ing syiem jong 
ka la thung baroh sawdong da ki tiewkulab 
kiba iwbih tarn ha ka pyrthei. Man ka sngi ka 
pynitynnad bad pyniwbih ia ki kamra baroh 
da ki tiewkulab na kper jong ka. Ha kawei ka 
por ka syiem ka la kum klet shi dabor heh ki 
tiewkulab ba la phuh bad iwbih bha bad ba la 
pdem hapoh urn. Hadien bun sngi ka la 
kynmaw bad ka la leit jngoh ia ki. Ka jingiwbih 
kata ka kamra ka la pynlyngngoh ia ka. Ha 
sla urn Jong kata ka dabor ka la iohikhyndiat 
ka umphniang kaba per. Ka la sei la ka rumar 
bad ka la khur ia ka. Wow, ka jingiwbih kaba 
la kein noh ! Da ka jingkmen ka la leit iathuh 
ha u Patsha ia kata ka umphniang tiewkulab 
ba iwbih bad kordor eh. 

Haba phi iaid sha lum sha khlaw pyndonkam 
la ki khmat ban iohi ia ki syntiew ki skud. Hyndai 
ki don bun ki briew kiba stad ha la ka rukom 
im bad ka por. Ki pyndonkam bha la ki khmat 
bad ki shkor. Pyrshang ban kynmaw ia kine 
ki kyrteng syntiew ha klas, bad wad ia ki sha lum 
sha wah haba phi iaid kai. Une u tiewlasubon, 
une hangne u tiewtyrkhan^, une hajan u 
tiewlapongnai, une uwei pat u tiewpathai khubor 
bad utai hangtai marwei ha ka jaka ba tngen u dei 

u Tiewdohmaw laiphew-na-ar jingmut; ki ju sin 
ieitda kane ka kyrteng ia u riew khraw pyrkhat 
ne proh jabieng. 


Ha ka por synrai ka khuid ka bneng bad ka 
Iyer ka iwbih shi rukom. Da 
ki hajar ki thapbalieh bad ki 
ngap rong um syntiew ki her 
bad ki ia boi ha shnong, ha 
lum bad ha khlaw. Ki wad 
ban kjit ia ki um syntiew ba 
thiang ban leit rah sha la ki 
khun ba dang lung. 



KI JINGKILAN : Thoh ia ki kyrteng ki 
tiewdieng ba phi tip. Uei u tiewkulab ? Ka syiem 
ka la iohi aiu ha ka dabor ? lathuh ia ki Jaid 
syntiew ba phi tip kyrteng ? Ki syntiew aiu phi 
thung ha phyllaw ing jong phi ? Uei u syntiew 
ba phi ieit eh ? Kiei ki kyrteng ki thapbalieh 
ba phi tip ? Kunino ki sin ieit ia u riew proh 
jabieng ? 

10. 1 KHNAl BAD KA KA MIAW 
(K) I KHNAl 

1 . T ong i Khnai, 

“Nga te ngan nai ! 

Bret sha khyndew, 

Un bam u ksew. 

2. “Doh Thli doh Tham 
Te ngam ju bam ; 

Ruti, Maklion — 

Kyrhai nga don ! 

3. “Ha skum ba syaid 
Nga bam kyrngaid : 

Hangta nga thiah, 

Ha ban da ngiab. 

4. “Hi-hi ! Ha-ha !” 

I rkhie sngcwbha ; 

“Ha-ha ! Hi-hi !” 

1 thap ki kti. 

5. T ruwai i siaw, 

Hynrci ka Miaw; 

Ka jew mynsiem 
Ha ing u Syiem ! 

KI JINGKILAN : Balei i khnai i rkhie 
sngewbha ? Kiei ki jingbam ba i don kyrhai ? 
Balei ka miaw ka jew mynsiem ? Phi la Ju iohi 
skum khnai ? Balei u 'nai-piahlang u dam u rit 
ki khmat ? 

11. U DIENGSOH NIAMTRA 

Baroh ngi tip bha shaphang u soh niamtra. 
Ki ong, hana, ba ngi ioh symbai nyngkong na 
Lyngkapuri, ha ka por ba ialeh thma u Ram bad 
u Rabon. U long u soh uba itynnad ban peit 
ha lor u dieng bad uba thiang ban bam ha ka 
shyntur. Une u jaid diengsoh u long bad u im 
bha ha kylleng ka ri. Hynrci u kham bha eh ha 
ki thain ri War ha kjat ki lum Khasi bad Jaintia 
bad ha ki jaka ba markhap ri Thor. Hangno 
hangno ba une u diengsoh u mih u pynphuh 
pynphieng ia ki shnong bad ki lum ki wah. 
Ki thungda ki spah bad ki hajar tynrai shi ing 
shi i'ng bad ki thung fiiar bha ia ki khnang ba kin 
suk ha ka por pynkhuid bri bad kheit soh. Man 
ka snem ki pyn^uid bri da kaba pom ia ki dieng 
kiba wit bad kiba kah sngi kah Iyer. U diengsoh 
u pang bad um ai soh bha haba . - iehnoh khlaw 

ia u kumto. Ki trai bri ki sh ieng ia ka 
jingpang iap-khlam ki diengsoh bad ki khot ia 
ang ‘ka iap~trani\ Shisien ba 

kane ka jingpang ka wan ka pynduh ia ki diengsoh 
baroh shi bri ne shi shnong. 

Nyngkong ki bet ia ki shyieng ha ki persara 
bad ynda ki la kham san ki rat tynrai bad ki 
leit thung pat ia ki sha ki kper bad ki bri. Ki 
ai soh ia ki trai ynda ki la dap kumba shiphew 
ne khadar snem ka rta. Haba ki biang ka sboh 
bad ka jingsumar ki iai seisoh man ka snem 
haduh ba kin da tymmen bha. 

Ka snep u soh fliamtra ka lam sat bymgiang 
bad ki khhiang kim nud dait thala ia ka. Uwei 
u soh u don kumba shiphew ne khadwei tylli ki 
symboh. Hapoh ki symboh ki don ki pla umsoh 
kiba shyltoin bad kiba rit khria khria ryngkat 
bad kumba saw ne san tylli ki shyieng. Ki 
briew ki Mm bad ki sumar bha ia kine ki shyieng. 

Ki die bad ki pynkit ia ki soh hiamtra sha 
ki ri kiba jngai da ki motor, ki liengum bad ki 
liengsuifl. U soh niamtra u long ka spah bah 
jong ki briew jong ngi 

Ka umsoh niamtra ka long ka jingdih kaba 
bang bad kaba pyntngen bad pynjah sliang ha 
ka por lyiur. Ki khem umsoh da ki kor bad ki 
khleh dawai ba kan nym sniew. Nangta ki set ia 
ka ha ki bilor bad ki die ia ka sha kylleng ki ri. 
Ki nongpang ki sngewtynnad bad ki pyndonkam 
bha ia ka. Da kane ka rukom n^ lah ban 
ioh umsoh baroh shi snem. Wat ia u snw 
soh fliamtra kim pynlehnohei shuh mynta. iCi 

shet pynthiang ia u bad ki pynlong jingbam tab 
sha tab ruti. 

KI J1NGKILAN: Katno symhoh u soh iiiamtra 
u don ? Nangno ki ioli symbai nyngkong eh ? 
Ha kino ki jaka u kham long bha eh ? Balei 
ki thung hiar ia u ? Haba bha ka jingsuniar u ai 
soh haduh katno snem ? Kaei ka jingpang kaba 
ki trai bri ki sheptieng eh ? Ka shnong ka i kumno 
haba don ki dieng soh ? Balei ki khhiang kim mid 
dait thala ia u soh ? Kumno ki pynkit ia ki soh 
sha ki ri kiba jngai ? Kumno lah ban pyndonkam 
ia ka umsoh baroh shisnem ? U diengsoh ain 
uha ia syriem eh bad u diengsoh hiamtra ? 


12. I TUTA BAD 1 KHYNNAH RIT 
(A) I TUTA 

1. Nalor u skong 
Ha sngap i ong, 

“Tuta Ai Kbaw ! 

Tula Ai Kbaw ! 

2. “Ha kbmib sbane, 

Nga don bangne ; 

Tbir-tbir nga her, 

Kblem wit ki sner.” 

KI JINGKILAN: Ka tuta ka bam da ei ha 
khlaw ? Ki briew ba ri tuta ki ai bam da ei ? 
Ka khmut ka tuta ka long kaba kumno ? Spel 
baroh or tylli ki dkhot. 



13. K \ RI JONG NGA 


Kane ku dei ka n jong nga, namar la nga la 
kha bad pynj>an pynrangbah ha ka. Nga ieit 
eh la ka namar kam long ka ri kaba shit ne khriat 
eh. Nga donbok eh ban im kum ha kane ka ri 
kaba itynnad, kaba pyngngad bad kaba koit 
ba khiah. Ki ong, sawdong pyrthei ym don 
kat ka. Ka long ka ri jong ki lum, ki wah bad 
ki them. Ki dieng ki siej ki im bad tlang bad 
lyiur. Ki kpa tymmen jong ngi ki long kiba 
sian bad kiba stad. Kim ju pom ne pynduh 
kai ia ki khla w. Ki hikai ia la ki khun ki ksiew 
ban sumar ia ki ’law-kyntang ha kylleng ka ri. 
Ki tip ba ki dieng bad ki khlaw ki long ka spah 
jong ka ri ha ka pateng jong ki, bad ki khun 
ki ksiew jong ki, 

Ka khyndew ka long kaba seisoh. Ngi lah 
ban rep bun jaid ki jingbair. ha ka, Ngi 
lah ban rep kba, rep phan, rep soh, rep jhur 

katba mon. Ha kine ki sngi kat sha ba ngi laid 
ngi iohi ia ki pynthor kba, ki brisoh bad ki kper 
jhur ba bun jaid. Kiba bun na ki briew jong ngi 
ki im bad ki bsa ia lade da ka rep ka riang, ne, 
ri syiar, ri blang, ri sniang, ri masi. 

Ka pyrthei ka la nang shai bad ka ri jong 
ngi ka la nang kiew Ki skul bah jong ka rep 
ka riang, ka khai' ka pateng, ka thaw ka woh, 
ka ri jingri jingdub kin sa nang mih ter shi ter. 
Ngim lah ban im khlem da trei da la ki kti ki 
kjat kum ki kpa tymmen jong ngi. Na ei ngin 
ioh kam lymda ma ngi hi ngi thaw kam. 

U dewiong, uba ki iathuhkhana ba la kylla 
na ka snam ka rakot, u don ha ki katto katne 
ki jaka ha ka ri jong ngi. Phi la ju iohi ia ki 
par dewiong ? U dewiong u shong syrtap syrtap 
shapoh khyndew. Ki briew ki dei ban tih 
jylliew bad ban krang krem ban ioh ia u. 
Ki par dewiong ki long kiba dum bad dei ban 
thang sharak b^ad miet bad sngi. Bunsien ki 
nongtrei ki dei ban par bad kti bad kjat ban tih 
bad ban lum ban lang ia ki. Dei ban kit da ka 
bor met ban sei ia u shabar. Ngi pyndonkam 
ia u dewiong ha kaba syaid ding ne shet jingshet. 
Ka tdem dewiong ka long kaba iwkhong bad 
kaba pynsniew ban ring mynsiem. 

Nalor ki par dewiong, ki ong, ba don ki 
par ksiar, ki par tama, ki par mawshun bad ki 
par umphniang. 

la u mawshun ki thang shi jaka ha kawei ka 
dpei ding kaba heh kaba ki khot ka “pajua'\ 
Ynda ki la thang ki wieh ia u ha ka um bad u 
kylla shun. Ngi pyndonkam ia ka shun man ka 
sngi. Hyndai ki kpa jong ngi ki sain nar na 
u kynja mawnar. Ki thaw wait, sum, tari, 
mohkhiew, sdie, bad kiwei kiwei de ki tiar nar 
ba ki donkam. 


Ki don katto katne tylli ki kshaid kiba heh 
bad kiba jrong ha kane ka ri jong ngi. Ha ki 
por mynta ki pyndonkam ia ki kshaid ha kaba 
pynshad ia ki sbalyntem jong ki kor ki bor ki 
bymlah pynkhih da ki briew. Ka jingpyntyllun 
jong ka um ia ki shalyntem bad ka jingpynkhih 
ia ica enjin (ka kor trei), ka pynmih ia ka ding 
elektrik kaba ngi ong ka ding-pyrlhat ne leilieh. 


Ha sor Shillong bad kiwei kiwei de ki 
shnong ba kham heh ha ka ri jong ngi ki la bun 
kiba thang sharak da ka elektrik. Da ka elektrik 
ngi lah ban leh bun ki kam. Ngi lah ban shet 
jingshet, syaid ding, dung bad peh kba, tar dieng, 
phah khubor bad leh bun ki kam kiba phylla. 
Shisha ka long ka shakri kaba bha, hynrei ka lah 
pat ruh ban long ka kynrad kaba mynsaw tarn. 


Ka dawa ka jingminot badjingshongskul kaba 
paka ban sngewthuh bad nang ban pyndonkam 
ia ka. Ym slem shuh ba ka ri jong ngi kan sa 

ioh elektrik ban pynshai bad pyntrei ha ki dukan 
treikam bad ki shleni ka thaw ka v\'oh jong ngi 
ha kylleng ka ri. 


K.I JlNGKILANi Ki rep aiu ha ka slinoiig 
ongphi? lathuh ia ki kyrtcng jong ki ihur ba ki 
rep? Kiei kijingri ha ki briew jong phi Id sngew 
tynnad ban ri? Phi ri syiar ha mg jong phi? 
Ki par dewiong ki long kiha kumno? La poi 
ding elektrik ha shnong jong phi? Ka kshaid ka 
pyntyllun bad ku pynkhih ia kiei ? Phi sheptieng 
ia ka leilieh ? Ka elektrik ka long ka shakri had 
ka kynrad kaha kumno? Kaei ka waitlam u Kiii? 

1 1, I TUTA BAD I KHYNNAH RIT 
(B) KHYNNAH 

1. “Hiarnohna Dieng,” 
loh kem ka Khlicng; 

Wat her sha Khlaw 
Ba phim ioh Khaw.” 

2. “Ngan wah ha jrong, 

Hangta phin shong; 

Ka Miaw kam lait, 

U Ksew um dait.” 

3. “Tuta ba rit, 

U Khaw pyrsit 
Une kyrhai, 

Te wat khuslai.” 


KIJINGKILAN: U khaw pyrsit u long uba 
kumno ? Ka miaw mg kaju kem sim ne em ? Ha 
shnong jong phi ki ju dung kba ne em ? Phi nang 
ban dung kba ? 



15. U KHLA U LYNGDOH BAD IJ 
MYRSIANG 

Uwei u Khla u la ngat ha ka jingriam u 
khun bynricw. U la kyrhuh bad u la ksaid baroh 
slii miet, hynrci um lait satia. Dang s’cp u la 
johi ia u Lyngdoh,bad u la kyrpad, “Ko Lyngdoh, 
sngewbha seh pyllait ia nga na kane ka jingriam.” 
U Lyngdoh u la sngew synei bad u la pyllait ia 
u. 

U Khla: “Mynta nga la lait. Ngan bam 
doh ia me.” 

U Lyngdoh: “Kumno ko Khla men bam 
ia nga uba la pyllait im ia me?” 

U Lyngdoh u la iohi ia u Myrsiang bad u la 
ong, “Ko’ Ni’ Siang ale seh 
bishar lem ia ka kam Jong 
ngi. Une u Khla u ong 
ba un pyniap ia nga te.” 

U Myrsiang: “Em. Nga 
kyrkieh eh. Ngam don por ban korbar ia ka 
kam kiwei. To ia i hi shato!” 

U Khla: “Ko ’Um ’Siang, ale seh tang 
jing-jang te!” 

U Myrsiang: “To, jaid ba phi lakhoteh 
ma phi. Ngan shu wan bishar muk-mak.” 

Hangta u Khla u la mudui ba u Lyngdoh u 
riain ia ii, U Lyngdoh pat u la kynnoh ba u 
Khla u haram ia u. Kumta shi kumta ki ia 
mudui kylliang kylliang. 

U Myrsiang: “Ngam sngewthuh sngewthaw 
ka dei ka jongno, ka lait ka jongno. To shu 
ia pyni noh da ki kam. Ma me Lyndoh, pyni 
kinnno me riam ia i ’Urn ’La bapli!” 

L r.yngdoh u la phnieng ia ka jingriam bad 
u !a one: “Kunito kcifi 'Ni ’Siang ki riam Khla.” 

IJ Myrsian;;',: “Mcti khunbynriew uba dakait 
shisho shislio. Haw rung sell ’Urn ’La, ngan 
tang iohi km. mo phi ngat.” 

IJ Khia : ' Niuma. ngan rung. Tang ba 
law noh khal.i khala, Iio ’Urn ’Siang!” 

U Khia u la rung bad ka jingriam ka la 
khap khak ia u. Hangta u Khla u lynniar: 
“Wow-o-Wow! Nga la iap! Pyllait kloi ’Um 
’Siang! Ng.am don pyrthei shuhl” 

U Myrsiang: “Me la ngat, — kok-khai! 
Nga la iohi ia ka jingsaroug jong me. Men 
dep hangto! Ale kein Lyngdoh ngin ia leit 
noh sha fa ki karn ki duk. Ym dei ban isynei 
ia uba haram, ai un dep hangto!” 

Kumta de ki la ia leit noh baroh ar ngut 
sha la ki katn ki duk. 


KI JINGKILAN: Mano ba pyllait ia u 
Khla m ka jingriam ? Balei u Khia u mtit ban 
bam dob ia u Lyngdoh ? Kimmo u Khia u la 
pyrta haba u la ngat pat ha ka jingriam ? Balei 
u Myrsiang bad u Lyndoh ki ia phet noh? Balei 
kirn isynei ia u Khia? 

16. I TUTA BAD I KHYNNAH RIT 
(K) 1 TUTA 

1. “Phi teh kynjri 
Bad miet bad sngi; 

Ki kjat ki jngem, 

Ki khmat ki stem. 

2. “Ki syiar ba rit, 

Ki bam pyrsit ; 

Nga bam soh khlaw, 

Ngam bang u khaw, 

3. “View lasubon 
Hangne phimdon; 

IJ soh u pai, 

Ne syntiew kwai. 

4. “Dei tang ha khlaw, 

Ka khmut ka saw; 

Da ka nga khoh, 

U kwai u soh. 

5. “Ki uni sangam, 

Ki sner jyrngam ; 

Ki don ha khlaw, 

Ki soh ba saw'. 

6. “Shata ngan her!” 

Te thiaw ka her; 

“Tuta, Ai Khaw!” 

Ka klct ha khlaw. 

KI JINGKILAN : Balei ka khmut ka tuta ka 
saw? Ka klet aiu ynda ka la her sha khlaw? 
Phi ju leh bein ia ki sim ? Hangno ki sim ki buh 
skum? Spel ar tylli ki dkhot shi sngi shi sngi. 

17. KASOHRA 

Ka Sohra ka long kawci na ki shnong kiba 
itynnad tarn ha ri jong ngi. Sawdong jpng ka ki 
don ki lum, ki them, ki lyhuh,ki ranab, ki sharing, 
ki synrang, ki kshaid, ki khlich rial, ki khlaw 
bad ki madan iaid kai ba pyngngad Naciuh 
liyndai ki kmie ki kpa ki hikai ha la ki ing ki 
sem ba ki kluin ki kti jong ki kin iaid tip briew, 
leh donburom bad kren donakor !ia sng ha sem, 
ha lynti ha syngkien bad ha ievv ha lial. Kumta 
ki bar shnong bar hima ki ju khol ia ka ka shnong 
tip briew lip Blei, tip burom bad tip akor. 

Ha ka por ba rang bad ba shai bha ka bneng 
ki khynnah bad ki samla ki iaid kai ha ki madan 
bad ici shang ia ki khlaw bad ki phud vvah ban 
kheit syntiew bad khar sohot. Kiba kham san 
ki rah la ki ryngwiang bad kieng la ki ruh ban 
leit khwai sha ki wah bah bad ki vvah rit. Ki 
bam ja song halorki pyntha mawsiang bad ki 
dih urn na ki pung bad ki shyngiar. Ki salt 

jain ki sum ki sleh ki ruwai ki kmen baroh shi 
sngi bad ki wan phai sha ing shuwa ban sep ka 
sngi. 

Na ki lum bad ki khlieh riat lah ban iohi ia 
ki madan ka ri dkhar. Haba peit sha jngai 
eh ki pung bid ki wah ri dkhar ki phyrnai kum 
ka rupa. Ki kshaid ba bun kyrteng bad ba 
itynnad ki noh rymphai na ki riat kiba jrong 
bad ki ngam sha ki pyntha ri dkhar. Ki sim ba 
bun jaid ki her ha ki khlaw bad ki ruwai sngew 
lynnad ha ki dicng. 

Ka long ka shnongjong u slap uba jur tarn 
eh ha baroh shi pyrthci. Ha ka por lyiur u lyoh 
uba iong bad uba rben u tap khlup ia ka shnong 
bad ki jak.'i baroh sawdong Jong ka bad miet bad 
sngi, da ki sngi bad ki taiew. Ka leilieh pat ka 
ba khick shi kidek. bad a pyrt!)at ruh u tiet 
jraih shi i rain. Tang ki jakoid kiba ruwai sngew 
t>nnad krok ‘^hi krok ha ka por lyiur. Ki 
khynnah ynda la bun sngi eh u slap bad ba ki la 
pis;>. ki ia pyrta bad ki jakoid, “Mih-mih ko 
niei ’ngi ba un syaid u khun bynriew!*’ 

Ki briew ki smat ki sting bad ki trei ki kam 
naphang bad kynlhei bad shynrang. Ym don 
ba rit ym don ba khraw; ym don ba duk bad 
ym don ba riewspah; ki ri la ki syiar, la ki blang, 
la ki sniang, la ki masi. Ki rep la ki jhur ki jhep 
ha kper ha phrah, ki tih la u dewiong bad ki 
leit la ka tew ka hat. Ki briew na ri War ki wan 
die la ki soh la ki pai ar sien shi taiew ha ki sngi 

iew-bah bad i'ew-rit ha Sohra. Haduh mynta 
ki don ki mot ki mawbynna bad kijaka thang 
syiem kiba naduh hyndai. Namar ka jingjur 
u. slap ki briew ki kham sngewbha ban tei ia ki 
ingjong ki da ki maw. Ha Sohra ki don bun 
tyJli bad bun jait ki skul bah bad ki skul rit, 
bad ki ing ai clawai bad sumar pane bad ki 
mgmanc kiba itynnad kiba ai jingshai ia ki briew 
baroh sha kato ka thain Ka don ruh mynia ka 
karkhana liiaw dewbiiat kaba hch bad bun ki 
nongtrei kiba bun jait. Ka pynmih da ki hajar 
ha jar ton ka dewbiiat shi bnai shi bnai. Phi 
dei ban leit jngoh ia ka lada phi ioh lad. 

Ki briew ki la lait shibun na ka kit ka bah 
naduh ba la lait motor bad ba ia iaid ka 
lynti-tyllai-nar kaba ki ong kv. ropewuy. Namar 
ba la suk ka Icit ka wan bad ba la bun ki kam ki 
jam, la bun ruh ki trai shnong kiba la phet 
shnong, bad ki bar shnong ruh kiba la wan shorg 
shnong ha Sohra. 

Mynta ngi kren, ngi thoh bad ngi pule 
kham bun da ka ktien Sohra. Ka long ma ka 
ka kmiejong ka ktien thoh ktien tar ha ka ri jong 
ngi. Ki ktien khasi kiba don ha kylleng ka ri 
la nang pynlang bad pynrung mian-pa-mian, 
nangne khyndiat bad nangtai khyndiat, ban 
pynriewspah ia ka thoh ka tar bad ka pyrkhat 
ka pyrdain ki khun ka ri. 

Ka Sohra shi wat ka la long ka nongbah 
jong ka Assam, hynrei namar ba jur eh u slap la 
pynkynriah noh ia ka sha Shillong. 

KI JINGKILAN: Ka Sohra ka long ka 
shnong kaba kuninol Philajuiohi ia ka Rope- 
way ? Don surok kali ne em sha shnong 
jong phi ? Phi la ju shong bus, ne, taxil Kumno 
ki khynnah ki niwai ba un rang noh u slap ? Phi 
ri masi ? Mano ba khein dud ia ki mas i jong phil 
Balei ba ka nongbah ka kynriah noh tia Sohra 
bad shano ? Shibun ki bricw 'ki la lait na u star, 
namar balei ? Phi la ju leit jngoh ia ka karkhana 
thaw dewhilat ha Sohra ? Balei ki ong ia ka ktien 
Sohra ka kniie jong ki ktien ha ri Khasi? 


18. U TONG BAD U ’MIANG 

1. Sympat kanion, sympat kadiang, 

Kylla kamon, kylla kadiang ; 

Lah u Tong, ne lah u Miang? 

2. Halor mawsiang, u skhcm tiang-tiang, 

U bat ar Hang, u kyrshan triang: 

Lah u Tong, ne Jah ii ’Miang ? 

Jrut ! — Lah u Tong ! 


Kl'JINGKlLAN : Phi la ju pang-at-miang ? 
Ki do k tor ki ai dawai at miang. Don doktor 
ha shnong jong phi 'I Don nongai dawai ha 
shnong jong phil Nangno phi thied dawai ? 
Balei u ''Lah u 'Tong!' 



19. KA TYNGAB RUNAR 


Hyndai haba dang hok ka pyrthei, ki ong 
ka Tyngab ka la long ka sim kaba lieh. Ha kata 
ka por, ki laiphcw jingthaw ki dang ia kren 
Khasi tiak tiak. Ki icit bad burom ia n khun 
bynriew. Kumta baroh baroh ki ia wan tyrwa 
shong shakri ha u. 

. U Masi : “Ngan liir ma nga ia ka lyngkha 
jnng phi,” 

U Hati : "Ngan ring dieng ma nga na khlaw 
ia phi.” 

U Kulai ; “Ngan kit ma nga ia u kba 
long phi.” 

U Ksew : “Ngan ap ma nga ia ka ing 
jong phi.” 

KaMiaw : “Ngan kcm ma nga ia ki khnai.” 

Ki Sim rit : “Ngin puh ma ngi ia ki khniang 
na ki jingthung jingtep jong phi.” 

Ki Shalynnai : “Ngin bam ma ngi ia ki 
khniang bad ki pylleng khniang 
na ki pung bad ki shyngiar tong 
um jong phi. 

Wat u Wieh uba pli uba khlem khmat, 
khlem kjat bad khiem kti, u ong: 

“Ngan pynsboh ma nga ia ka 
khyndew. Ngan kynroi ia ka 
bad ngan ring nur um ha trai 
ki jingihung jong phi.” 

Wat ki dieng ki siej ruh ki kohnguh tnon 
sngewbha ban iarap ia u briew. U tang shu khot: 

“KoUm!” — “Oi” kata ka um ka la wan. 

“Ko Dieng!” — “Oi!”kata ka dieng ka la wan. 

*‘Ko Ding!” — “Oi!” kata ka ding ka la wan. 

Kata ka la long ka por kaba suk tarn ia u 
khun bynriew shi snieh pyrthei. 


U Blei Trai Kynrad, U Nongthaw, U Nongbuh 
bad U Nongsei ia kiei kiei baroh ruh, U ieit 
eh ia u khun bynriew. U ong ba un im suk im 
sain bad un roi un par ha pyrthei shi junom. 


Kumta la phah khot ia u Masi sha i'ng 
syiem ba un leit ai 
khubor sha u khun 
bynriew. U Masi ha 
kata ka por u la long 
u kynja Basan ha ing 
syiem. Ka Tyngab ka 
la iohi ia u Masi ba u 
mih nangta bad ka la 
her sha u. Ka la dem halor u syntai bad ka la 
kren ieit kren sbun ia u, ka da puh artat ia ki 
dkhap na ka met jong u. U Masi u la sngew 
tynnad bad u la sangeh na kaba laid. 

Ka Tyngab ka la kren ha ka shkor u Masi, 
‘‘Ko Basan Rangbali, shaci phin !eit kumne?” 

U Masi: ‘•Ngan leit iathuh ia ka khubor 
ba bha na ing syiem sha u khun bynrievv. Ngan 
leit ong ba iin shet ja shi symboh shi khicw man 
ka miet man ka step, la ha u khiew rit ne u khiew 
heh kumjuh. Bad ba un im suk im sain shi 
junom ha pyrthei.” 

K.a Tyngab ba ka shun ia u khun bynrievv 
ba u isih ia ka ba ka bam doh pyut, ka la ong, 
“Iw u ’men bieit; nang tymmen nang bieit! 
Kam deikumta! Ong, shet shibun shibun u 
khaw ba men kdang. To trei, to shitom, to pang 
badtoiap. Mem bit ban im suk ha pyrthei.” 
Tang shu lah ong kumta, ka la her noh soit. 

Hangta u Basan uba pli u la kulmar wit. 
XJ la klet noh ia ka khubor kaba bha na ing 
syiem. U kynmaw pynban ia ki ’tien pap ka 
Tyngab dusmon. U tang shu poi tiap ha u 
khun bynrievv, u la ong, ‘‘ICo khun bynriew, 
men shet shibun shibun u khaw ba men kdang. 
To trei, to shitom, to pang bad to iap! Mem 
bit ban im suk ha pyrthei!” 

Naduh kata ka por u khun bynriew u shet 
shibun shibun u khaw ba un kdang. Bad u trei 
shitom, u pang bad khadduh eh u iap. 

Ynda la poi ha ing syiem, u Masi u la iathuh 
ia kaba la jia baroh. Kumta la hukum ban 

dung ia ka neng shyntur jong u da u diengduh. 
Phrew, ki hap ki bniat ha mg syicm. U sah 
tangka dohlen-bniat sha neng naduh kata ka 
por. Bad la beh ia ti ua i/ig syiem ban wan 
shong mraw ha u bricw shi jimom. 

La phah kem ia ka Tyngab bad la tap ia ka 
hapoh u khiew ranei lai miet lai sngi. Ka la bit 
long biroh shi rynieng. Kumta ka kit la ka 
jinglehrain baroh shi rta, bad ki sin ia ka ‘‘Ka 
iong-pali iong-khar, ha ka iong ha ka runar!” 


KI JINGKILAN: Kunmo u ksew u kular 
ban ianrp ia u hriew ? Ki sim rit ki ong kumno ? 
U Wieh u ong kumno 1 Balei ki hap ki bniat 
u Masil Balei ka Tyngab ka iong? Kumno 
u Basan u ong ia u kliun bynriew ? Kumno u masi 
u wan shong mraw ha u briew ? 

20. NG A K HIE DANG STEP 


1. Nga khie dang step, 

Nga thiah dangshai; 

Ki kam ki dep 

Ngam shong thiah thai. 

2. Nga minot thop, 

Baroh shi sngi; 

Ha ban da jop, 

Nga dem dukhi. 

3. Nga trei sngewbha, 

Ki kam na phang; 

Ki soh khaw ja, 

Nga lurn nga king. 

4. Ki kam baroh, 

Ngam ju sngew poh; 
Jingmut ka proh, 
Bainong nga ioh. 


KI JJNGKILAN? Katno bqje phi khie thiah 
mynstepl Katno baje phi ieit thiah mynmiet? 
Balei kiba bun kaim ki dei ban khie dang step ? 
Phi sngew lehrain ban kit jingkit ne trei jingtrei 
ha kper ? Phi nang ban thlieli kseh ? Daei phi 
ju sar ingl Spel ia ki dkhot kaba 2 bad 4. 

21. KA JOWAI 

Ka Jowai ka longka nongbahjong ka ri 
Jaintia, ka ri khadar Doloi. Ym lah ban iohi 
lut ia ka shnong, namar la buhrieh ia ka da ki 
khlaw, ki lum, bad ki them. 


Ka shnong ka la nang heh nang heh mynta, 
bad ki ing ki sem ki la nang bun nang bun. Ki 
surok thymmai ki la nang mih nang mih, bad ki 
briew ruh ki la nang bun nang bun. Ki motor 
ki wan bad ki leit na Shillong sha Jowai bad na 
Jowai sha Shillong man ka sngi. La suk ka leit 
ka wan mynta. 


Ka Wah Myntdu ka kdup lajan baroh 
sawdong ia ka shnong. Ka ai um ia ki pynthor 
Nein bad ki pynthor Wah. Ki rep kba ha kine 
ki pynthor. Kine ki ar tylli ki pynthor ba 
don nam jong ka shnong Jowai ki bsa ia kiba bun 
ki trai shnong baroh shi snem. Ki Nongbah, ki 
Mynso, ki Nartiang bad ki Shangpung ki wan 
die khaw ha iew Musiang ha Jowai. Ka long ka 
■few kaba heh tarn ha ri Jaintia. 

Ki briew ki trei ki ktah bad kikhlain ka kit ka 
bah. Baroh shi taiew ki beh lew na kawei ka 
shnong sha kawei pat. Ki kit la ki jingkit bad 
ki ruwai ki siaw. Ki long ki nongkhal kiba sian 
bad kiba stad. Ki biria bad ki sin ieit ia la ki 
lok ki jor. 



Ki ing ki sem ki khuid bad ki itynnad. 
Ki tih ki pung um ha phyllaw ne ha dong kper. 
La jan man ki thliew ing ici don la ki pung. Ka 
long ka shnong kaba bun eh ki umpohliew. 

Ki don ki ing ha kiba ki ialang shi dong shi 
dong, la kine ki ing ki khot ki ^lung Wa Lieti 
Ha kine ki ing ki ia shong pyrkhat ia ki kam kiba 
bun jaid. Ki pynbeit ia ka Shad Belt Dieng 
Khlam shi sien shi snem. Ki sympat ia ki ing 
ki sem da ki tnat ka Dieng Khlam ban beh bad 
pyntieng ia ka. 

Man la ka snem ki ia ^ Dat Lawakor' hajan 
lew Musiang; shiliang kibana ka Pynthor Nein, 
bad shiliang pat kiba na ka Pynthor Wah. Ka 
liang kaba jop ka kham ioh kba bun ha kata ka 
snem. Ki don ruh *ka bam phalar’ ne, ka bam 
khana, ha la ki dong ki dong shisien shi snem. 
Ki don ruh ka shad ^shukra' bad ki jingialeh 
Uhi’ia-tar* kum ha kita ki por. 

Ki don lai tylli ki maw kiba phylla kiba ap 
phira ia ka shnong. (J Moralong shaphang shatei 
u Musniang shaphang shathie bad u Mowakhai 
shaphang mihngi. Ki ong, hyndai haba wan 
ki riew thma ban ialeh ia ka shnong Jowai, u 
Moralong u pyrta, kumne : “To khie ! To khie ! 
ko shnong ko thaw, la wan ki nongthma ! Shim 
la ka wait, u sum, u khnam ka ryntieh, iada la ka 
hok ka riti." Ki Nongbah ki la bitar bad ki la 
set ia ka shyntur jong u da u stong. bad u la iap 
bad kyiia maw artat. 


Ki don ki skul bah bad ki skul rit Ki briew 
ki ia beh ia ka pule kotbad ka shong skul. Ki 
don ki ophis bad ki hospital kiba heh bad kiba 
itynnad Kine ki ai jinglrei bad jingiarap ia ki 
briew. Ka jingdon jong ki ka pynshai ia ka ri. 


KI JINGKJLAN: Ka nah aiu kaha kdup 
ia ka shnong Jowai ? Naei ka shnong ka ioh 
khaw ? Kiel ki ‘lung PVa Li eh' ? Ba/ei ki shad 
Beh Dieng Khlanil llapdeng jongno ki ia tied 
bol ? Ki ioh aiu haha ki Jop ? Ka jingiatied bol 
dieng ha Jowai ka long kurn ka Jingialeh hockey 
mynta. 

22. MIH-MIH KO MEI ’NGl 


1. Mih mih Ko Mei ’Ngi, te 
Kynjat u Sim Sohphoh ; 
Ka ’Nupbah sha neng, te 
Ka Khyrwang shapoh. 


2. Mih-mih Ko Mei ’Ngi, te 
Mih napoh Thynriew ; 
Mih-ngi Ko Mei ’Ngi, te 
Ba un syaid u Khun Bynriew. 


3. Kheit'kheit da u Sohphoh, te 
Pashat halor Lyntang ; 
Phet-phet Ko Li-oh, te 
Ba ngin leit wad Blang. 


KI JINGKILAN : Balei ki khynnah ki ruwai 
haba dum slap ? Ka shang ne khoh kha pylleng 
syiar ki ong kaeii Ynda la khuid u lyoh ki 
nongapblang ki leit wad am ? Phi la ju iohi 
ia ka jainsem khyrwang. Spel ia ka dkhot 
kaba 3. 

23. KA SYIEM LI DOHKHA 

Hyndai ka ri Jaintia ka la ja don la u syiem 
u kmie. Ki ong ba kata ka ja i syiem ka la mih 
na ka dohkha. Ka parom ki tymmen ka iathuh, 
kumne : 

Shisien la don uwei u samla uba kyrteng u 
Woh Ryndi. U la long u samla uba smat uba 
sting. U rep u riang bad u trei shitom man ka 
sngi. Ha kawei ka sngi u la leit khwai baroh 
baroh shi sngi. Hynrei urn ngat satia. Khadduh u 
la leit poi ha kawei ka thwei kaba itynnad kaba ki 

khotka Thwei Syiem. 
U tang shu pashat 
plom la ka kem kawei 
ka dohkha kaba heh. 
U la ngat tang kata 

kawei baroh shi sngi. 

Ynda la poi ha ing, u la wah ia ka ha ka riih 
ha tyngier, bad u klet sa klet ban shet ia kata ka 
dohkha. Man ka sngi u leit trei lyngkha. Bad 
man ba u wan phai, u shem ba la ih ka 
ja ka jhur, bad ba la sar ia ka ing ka sem. U 
la lyngngoh, bad la kylli na ki para marjan 
marpa, hynrei kim tip satia mano ba la wan iarap 
ia u kumta. 

Ha kawei ka sngi, u leh mynleh kum u 
ban sa leit lyngkha. U la rich ha kyndong 
jingkhang khop. Ynda la kynjah briew u la 
iohi ia ka briew kaba bhabriew ba ka mih na ka 

ruh ba u wah ha tyngier. Ka la sad, ka la 
khyllong bad ka la shet ka la tie w. Hamar ba 
kan sa rung pat sha ka ruh, u la mih kynsan na 
kyndong bad u la bat ia ka. 

U Woh Ryndi u la kylli: “Pha kaei?” Ka 
ruh ka la ong; “Nga dei ka khun ka ’Lei Kupli 
kaba shong ha ka Kshaid lale. Me la khwai ia 
nga na ka Thwei Syiem, Kumta, nga la wan 
poi shane. Lada men sumar ia nga, ngan pynroi 
ia ka kamai kajih jong me, bad ngan long ka 
kmie ki syiem ha kane ka ri. Ka kyrteng jong 
nga, ka Li, hynnrei ki briew kin khot ia nga ka 
Li Dohkha ba nga la mih na ka dohkha.” 

Ki briew ki la sngewbha, bad ki la ieit eh ia 
ka. Ki pynlong syiem ia ka bad ia ki khun jong 
ka. Ka la don saw ngut ki khun kynthei kiba 
bhabriew. Kawei na ki ka la leit long syiem sha 
Khadsawphra ha ri Khasi. 

Ki ong, ka Li Dohkha ka la leit ngam pat 
sha ka Thwei Syiem bad naduh kata kam ju wan 
mih pyrthei shuh artat. 

KI JINGKILAN: Spel ia kine ki ktien pynbud - 
ka mg ka sem’, ki lok ki jor; ka shnong ka thaw 
ka trei ka ktah; ka jain ka nep; ka rep ka riang; 
ka shet ka tiew; ka kamai ka kajih; bha bha 
miat miat; u syiem u kmie; u kwai u tympew; 
ka shong ka sah; ki mrad ki mreng; ki sim ki doh; 
marjan marpa; ka pyrthei ka mariang. Kaei 
ka parom kaba phi la iohsngew shaphang ka wah 
kaba hajan ka shnong jong phi ? 

24. U SYIEM UBA LEH RIT 

Ha icawei ka por la don iiwei u Syiem uba 
bha bad uba stad eh. U leh rit bad leh sbun 
ia u khun u hajar ha ing syiem ne ha lynti ha 
syngkien kunijuh. U leh don akoria kiba duk 
bad kiba riewspah khiem leh shiliang iano iano. 

U la kwah eh ban tip ia ka jinglong u khun 
u hajar ha la ka hima, Kumta u la riam pher 
ia lade. U iaid na kawei ka shnong sha kawei 
pat. tCat ba u dang wan phai sha la shnong, la 
lap u phria bad u slap ha lynti. U la jhieh, u 
la khriat bad u la tyrsaifi na khlieh ha kjat. U 
la kiar na ka lynti bad u la Icit rich ha kawei ka 
synrang maw. 

Hadicn katto katne> a wan poi sa ar ngut 
ki samla. Ki ruh ki dei ban leit sha kajuh hi 
ka shnong. Tang shu rang u slap ki la khreh 
ban leit noh. 

Hangta u syiem u la ong, “Ko samla, ngam 
lah iaid shuh. Sngewbha ia bah kylliang kylliang 
ia nga sha shnong, lane ngan iap khriat hangne.” 

Uwei na ki u la ong, ’‘Ngi ruh ngi khriat. 
Phi ruh phi khriat. Baroh lai ngut ngi khriat. 
Ngi’n ia sumar la i met i met. Nga te ngan iaid 
bran ba ioh lap ka Iyer khriat ha lynti. 
Tang kumta de u la mih bran khiem da kren 
shuh iano iano; 

Hynrei uta uw-ei pat u samla u la sngew- 

synei ia u, U la law la ka ryndia tlem. U la 
pynkup ia u bad u la bah ia u ha la ka met. 

Ka Iyer khriat na ki lum ior, bad ka Iyer 
khriat hadien u slap bad u phria, kim shym la 
pynshitom eh ia ki. Ki iaid la ka iaid. Uta 
u samla u la syaid na kaba bah ia u Syiem ha la 
ka met. U Syiem ruh u la syaid na ka jingshit 
ka met uta u samla. Hynrei uta uwei pat u 
samla u la kyllon iap na ka jingkhriat hapdeng 
lynti hajan khyrdop shnong. 

Hangta u Syiem u la ong, “Ko samla, ai 
nguh ia U Blei. Phi la im namar ba phi la bah 
ia nga. Kynmaw ba ka jingkit kam ju pyniap 
ia u briew. U briew uba khlem jingkit u iap”. 
Ki la ia shong thait hangta shi por. 

Ynda la sep ka sngi, u Syiem u la ong pat, 
“Bah ia nga sha ing syiem. Ngam dei u ’riew 
paitbah. Nga dei u Syiem Jong phi. Naduh 
mynta phin shong bad nga ha ka ing syiem Jong 
nga baroh shi rta.” 

Katno uta u samla u la kmen bad u la klet 
ia la ka jingshitom baroh. Uba sngew synei bad 
u bym sngew synei ki ia ioh la ka nong ka nong. 

KIJINGKILAN: Speliakineki ktien pyn~ 
bud:—ka rep ka riang; ia kren ia khana; ka 
lynti ka syngkien; u samla u samhoi; ka kot ka 
sla; ka jingkit kajingbah; ka kup ka sem. Balei 
u samla uba nyngkong u iap ? fialei uba ar u 
im? Baroh arngut ki ia ioh kumno la ka nong 
ka nong ? 

25. U MATLAH BAD U DKOH 

U Matlah bad u Dkoh ki la ia shem ha kawei 
ka jaka, bad ki la ia kren. kumne: 

U Dkoh: “Kynum, hynne mynmiet nga la 
ioh kawei ka buit thymmai.” 

U Matlah: “Kaei kata, Kynum?” 

U Dkoh; “Nga la phohsniew ba nga shong 
kulai halor ki tyrpcng jong phi. Nga nga la 
long ki khmat jong phi. Phi pat phi la long ki 
kjat jong nga.' Ngi la ia long baroh ar ngut 
tang shi briew. Kunino. ym bit ba ngin ia leh 
noh shisha kumta?” 

U Matlah: “Kat kata ka buit, te kynum, 
ym don shuh ha pyrthei! Ym bit balei?” 

Kumta u Matlah u la kitia u Dkoh. Ynda 
ki la iaiaidkatto katiie,u Dkoh u la pyrta kynsan ; 
“Sangeh ! Nga iohi ka pla lyngka hangtai !” 

“Shano ? Shano ?” la kylli u Matlah, u 
da phai artat sha kadiang sha kamon. 

Da ka jingbthah u Dkoh, u Matlah u la 
leit sha kata ka jaka. “Shim kato!” ong u Dkoh, 
bad u Matlah u la khar ia ka. “Ai ngan bat 
ma nga,” ong u Dkoh. 

U Matlah : “Ngam ai ! Nga la ioh bat shuwa 
ma nga.” 

U Dkoh: “Em ! Nga la iohi shuwa ma nga.” 

Kumta ki la ia kajia bad ki ia bitar. 
Hamar kata ka por la wan lap u rangbah shnong. 
Ynda u la sngap shiphang, u la ong, “Kam dei 
ka jong phi baroh ar ngut. Am ha nga. Ngan 
leit wad ia u trai, bad leit ai ia ka ha ing 
syiem.” 

Ki la ia sngewsih baroh ar ngut. U Dkoh 
u la ong, “Ka pyrthei aiu kum kane? Lada ioh 
ruh ym bit, lada duh ruh ym bit.” 

“Kumto kein lok,” la ong pat u Matlah. 
*‘lada ngim nang ban ia ieit bad ia shaniah para 
ngi, ka jingialong kawei jong ngi ka long tang 
ka rngai bad ka jingphohsniew jong phi.” 


KI JINGKILAN: Pyrthuh kumno u kit u 
matlah ia u dkoh? Mano ba iohi ia ka pla? 
Mono ba khar ia ka? Balei ki duh ia ka? Kane 
ka pyrthei kaba kumno^ ong u dkoh ? Phin leh 
kumno haba phi shem eieiha lynti^l 

26. U LUM SOHPET BNENG 

Hyndai ki ong, u Lum Sohpet Bneng u kot 
haduh bneng. Ha kata ka por u khun bynriew 
u shong ha ki khadhynriew tylli ki trep. 
Mynsngi ki wan hiar rep ha pyrthei bad mynmiet 
pat ki leit kiew thiah ha bneng. 

Ki kiew badi ki hiar na ki maw jingkieng 
ksiar kiba la pun na khyndew haduh bneng. 
Ki iaid kai ha pdeng ki persoh bad ki persyntiew. 
Ki bam ki dih katba mon. Ki trei ki ktah 
katba mon. Kim don jingshitom ne khuslai eiei. 

Kim ju ia shun ne bishni para lok. Ki kren 
ka ’tien bha ka ’tien miat suda. Ki sheptien^ 
ban thok ban shukor. Ki bat ia ka hok ka shi 
kyntien, ka ‘Haoid’ bad ka ‘Em’. Kim tip kaei 
ka ‘pang’, bad kaei kata ka ‘iap’. 

Ki ia kren bad ia leh sngewbha bad ki 
laiphew sim ki laiphew 
doh. Ki ting ia ki syiar 
bad ki han. Ki khot ia 
ki blang bad ki masi. 

Ki pynmareh thong ia 
u ksew bad ka rabit. 

Ki pynshad kynthei ia 

ka dkhoh. Ki pynsum . , . 

ia u sniang. Ki pyntem ksing ia u myrsiang bad 
pynshad wait ia u kui. Ka mattah ka sohbah 
ha u tdong jong ka skei bad ka skei ka kyndit. 
Rkhie iap ler u khla bad u hati ha ban da win 
sa ka lum ka wah. 

U Soittan Tymmen u peit siar na kyndong. 
U bishni ba u la shah kynjat khongpong na 
bneng ba u sarong than eh. U par sor ha ka 
shkor u khun bynriew bad u pynshoi, kumne: 
“Ko khun bynriew, wat leit kiew shuh sha bneng. 
Ot noh ia une u lum. Hangne don ka spah. 
Hangne don ka burom. Hangne don ka bam. 
Hangne don ka sngewbha bad ka kmen. Aiu 
phin khuslai? Wat pynshitom shuh ia lade da 
kaba hiar bad kiew man ka step man ka miet.” 


Hynniew Trep ki kohnguh, bad Khyndai 
kim kohnguh. Ki Khyndai ki kiew kloi Ian 
sha bneng. Ki Hynniew pat ki shim la ki wait, 
ki mohkhiew, ki lyngka, ki khoh bad ki star. 
Ki pom ia u lum ha ban da dkut thui. 

Mar kumta hi, ka bneng ka kiew soit, sha 
tit sha tat, sha lyndet u bnai, ka sngi bad ki 
khlur. Hangta khmied lyndang u Hynniew Trep, 
bad u iam u babe kylla. Nangta mih sa ka 
Diengiei kaba kah dum baroh shi pyrthei. 

Ki Khyndai naduh kata ka por ki kylla 
paid angel noh. Ki wan teng teng tang ban 
ai khubor bad ban iarap ia ki briew kiba bha. 
Ki khang ia ka shyntur u khla bad u thlen. Ki 
da ia kiba bha na ki jingmynsaw. Ki sumar 
ia ki khynnah iap kmie iap kpa. Ki wan barabor 
ban iarap ia ki khynnah tip sngi, la ngim iohi 
ia ki. 

KI JINGKILAN: Pyndap ia ki ktien 
pynbud ; — Ki doh ; — ki wah ; — ka dih ; 
ka shini — ; ka dud—; — upai; u syntiew — ; 
kaksiar—; ka nam ; ka spah—; Katno trep 
ki don nyngkong? Hangno ki khyndai ki don 
mynta? Kumno u Soil tan u pynshoi? Mano 
ba kohnguh ? La jia aiu ia u lum ? Shano ka 
bneng ka kiew ? 


27. KA RI JONG NGA 

1. Kane ka dei ka ri jong nga, 

Hangne ki thiah ki kni ki kpa ; 
Shaphang jong ki junom ngan ruwai, 
Ban rnih ki ’rang ki ’tliei kynsai. 

2. Tylli ngin ieng ban tur shaphrang, 

La dei ban dih ki um ba kthang; 

Ah Blei, iarap ia ngi mynta, 

Ban bud dienjat ki kni ki kpa. 


KI JINGKILAN: Kaei ka kyrteng kane ka 
ri jong ngi. Phi ieit ne em ia la ki kmie ki kpa ? 
Shaphang jongno ngi dei ban ruwai'! Phi Ju 
duwaihaU Blei haba phi kwah eiei? Phi kwah 
ban long kum ki kmie ki kpa jong phi ? Spel ia 
ki tei ki dkhot baroh ar. 

28. KA HOSPITAL 

NE KA. InG-BASA KI NONGPANG 

Ka hospital ka long ka ing-basa ha kaba 
ki sumar bad ki pynthiah ia ki nongpang. U 
doktor u long u nongeksamin bad u nongaidawai 
ia ki nongpang. U long u briew uba la ioh ka 
jinghikai kaba paka. ICa nors pat ka long ka 
nongsumar ia ki nongpang. Ka ruh ka dei ban 
long kaba la ioh ka jinghikai kaba paka shaphang 
la ka kamram sumar pang. 

La jan baroh ngi la iohsngew shaphang ka 
Khasi Presbyterian Hospital. Kane ka don ha 
Shillong. La tei ia ka ha ka snem 1914. La 
pyndep ia ka ha ka snem 1922. La tei ia ka 
halor u lum. Ka nam Jong ka ka la phriang sha 
kylleng ki ri. La tei ia ka da ki tyngka na ri 
Wales da u Doktor H.G. Roberts. Une u 
Doktor uba stad u la iap ha ri Bilat ha u bnai 
Nohprah 1961. 

Ki don bun ki khynnah kiba wan thiah 
pang ha ka. Katno ki kmen ban ioh jingsumar 
bad ban koit pat. K.i kmie ki kpa ruh ki kmen 
ban ioh pat ia la ki khun ha ka jingkoit jingkhiah. 



Ka don u mot atoskhana uba jrong tarn ha 
ka ri. Ki pynthnara um ha u ketli nar uba 
ngiam bun phew mon ka um. Ki pynsyaid ia 
ki kamra bad ki shet jingshet da ka idem um 
thnam. Man ka sngi ki pynthnam um. 

Ki don ki kor elektrik. Ki syan^ ia ki 
nongpang da ki rong elektrik ban pynkoit ia ki 
prum bad ka jingpang met pang phad. Ki 
shon dur da ka elektrik ia ki shyieng, u dohnud, 
u klong snam ki tor bad ki snier ki snap ban 
iohi ia ki jingpang Jong ki. 

U doktor u trei bunsien kum u misteri 
ne u dorji. U pyndonkam ia u tymem, ka 
kurat, u paintali, ka tari, u ksai, u thyrnia bad 
ka khainshi haba u puid briew. Ha ka kamra 
puid ki don bun jaid ki tiar. Ka long ka kamra 
kaba khuid, kaba shai bad kaba itynnad bad 
kaba syaid de. 

Ki nors ki ai dawai ia ki nongpang. Ki 
iarap ia u doktor. Ki kohnguh bad ki leh katba 
u hukum. Kim ju leh bein ia ki nongpang. 
Ki khroh bad ki sumar da ka jingieit ia ki. 

Ki doktor bad ki nors ki phong da ki jain 
lieh. Kim sngewbha ia ka jingjakhlia. Ki khang 
ban biah kulmar. Ki hikai ba ngin long kiba 
khuid ha ka met ka phad, khuid ha ki jain ki 
nep bad khuid ha ka bam ka dih. Ka jingleh 
khuid kalong ka ain bad ka hukum Jong ki. 
Ki kwah ba ki briew baroh kin long kiba koit. 
U briew uba pang u long ka jingkit ia kiwei, 

Mynta ka Sorkar ka khreh bun lak ki tyngka 
ban thaw ki hospital. Ha ri lum, ha ri war bad 
ha ri bhoi ki la nang mih ki hospital. Mynta 
ruh ki nang thaw ter shi ter. Baroh ki nongpang 
ha kylleng ka ri kin .sa nang ioh jingiarap. Ki 
hospital ki long kajingkyrkhu ia ki briew bad 
ka ri- 

Lada phi kwah ban long ki doktor bad ki nors 
kiba stad phi dei ban minot bad shong skul bha. 
Ka ri jong ngi ka dang donkam shibun eh ia ki. 

KI JINGKILAN: Uei u doktor? Kaei ka 
nors? Kaei ka hospital? Ki leh aiu da ka idem 
umthnam? Ki leh aiu da ki kor elektrik? Da 
ki tiar aiu u doktor u pyndonkam haba u paid? 
Don hospital ne em ha shnong jong phi? Phi 
kynmaw, ka idem dewiong ka pynbha ne pynsniew 
ia kajingring bad pynhiar mynsiem jong ngi ? 

29 . U MAHATMA GANDHI 

Kane ka la long ka dur jong u Gandhi. Baroh 
ki khynnah ha ka ri ki ithuh ia ka dur jong u. 
Ka dur jong u ka don la jan ha kawei pa kawei 
ka ing skul. Ngi sngewbha shibun ban tip eiei 
shaphang une u briew uba phylla. U la ieit bad 
aiti ia la ka jingim ban kyntiew ia ka ri India sha 
ka jinglaitluid kaba shisha. 

U long u briew uba shlur, uba ieit ia ka hok 
bad uba wad ia ka jingshisha. U ieit bad u 
trei shitom na ka bynta kiba duk bad kiba poh 
jaid tarn. U pynrit ia lade bad u bam u dib u 
shong u sah lem bad ki. U sail jain, bad u shet 
jingshet, u thain jain, u puh kper, u thung 
jingthung, u pynkhuid ia ki phyllaw bad u sar i'ng 
sar sem. Kri kam baroh ki long kiba donburom 
ha u. Kumne ki hikai mynta ha ki skul Primary 
bad Basic. 

Ka kyrteng jong une u briew uba phylla 
laa long U Mohandas Karamchand Gandhi. 

Hynrei ki briew baroh shi pyrthei ki sngeubha 
ban khot ia u, Mahatma Gandhi. Mahatma ka 
mut u rievv-bha-mynsiem. Bad une u long shisha 
kumta baroh shi lynter ka jingim jong u. 

La kha ia u ha ka shnong Porbander ha ka 
2 tarik u Risaw (October), 1869. IJ kpa jong u u 
la long u kynja Myntri Syiem ha ka hima Rajkot. 
Ka kmie jong u ruh ka la long ka brietv kaba 
bha bad kaba ieit mam. 

U la sdang ban leit skill ynda u la dap liynniew 
snem. Um ju sngewbha ban wan slcm sha skul. 
U leitbiang por man ka sngi. Bad tang shu wai 
skul u wan beit sha ing. Um ju bud na ki lok 
haba ki thoh ne khein jingkhein. U kwah ban 
nang hi da lade. U pyrshang barabor ban long 
uba hok, uba shlur, uba minot bad uba tipsngi 
ha skul bad ha i'ng. U ieit bad burom ia la ki 
nonghikai. 

U kwah ba ki khynnah baroh ki dei ban thoh 
ki dak kiba shai bad kiba khuid bha nadiih dang 

fit. 

Shisicn u la leit peit kai ia kawci ka drama 
Phi tip kaei ka drama? Ka long ka jingialehkai 
da ki briew shisha ban pynpaw ia kano kano ka 
jingiathuhkhana da ki kam bad ki ktien. Kata 
ka drama ka long kumne : — 

Uwei u khynnah samla uba kyrteng u Srobono 
Kumar u la don ki kmie ki kpa kiba matlah. 
U ieit bad u btin ia ki kylleng kat sha ba ki kwah 
ban leit. Haba ki thait, u pynshong ia ki ha ki 
shang bad u shu bah-bang ia ki baroh ar liang. 

Ha kawei ka sngi u la (lei iaid narud kawei 
ka khlaw. Ki kmie ki kpa jong u ki la sliang 
um eh. Kumta u la pynshet ia ki hangta, bad u 
la leit wad um shapoh khlaw. Hwei u syiem 
uba kyrteng u Dosorotho u thap mrad ha kata 
ka khlaw. U la iohsngew ia ka jingiaid bad 
iohi ia ka jingkhih ki sla U khun la ka ryntieh 
bad u siat shaphang shata. Uta u khnam u la 
dei na ka shadem u Srobono bad u la kyllon 
hangta. U syiem u la iohsngew ia ka jinglynniar 
bad jingud jong u. bad ii la march bran bran 
shata. 

Waw! ka sngewsih kthang kaba katta katta. 
U syiem u la dem khrup bad u la khyllie ia u 
Srobono, bad u la ong, “Map ia nga. Nga la 
kum siat bakla ia phi.” 

U Srobono u la pcit lieb, bad u la ong, 
“Nga la map ia phi, Ko Syiern. Hynrei, khie 
leitai um khyndiat ia i mei bad i papa kiba ia ap 
hangtai.” U la kdew da ka kti bad u la noh 
lyngngeh la ka khlieh bad u la dkut mynsiem 
artat. 

U Syiem Dosorotho u la leit lam ia kata ka 
um ha kita ki tymmen matlah kiba pli. Haba 
ki la tip ba u khun jong ki u la iap, kirn treh 
ban dih ia kata ka um. Ki la ong ia u syiem 
ban wallam ia ka met u khun jong ki. Ki tang 
shu ioh ktah ia ka met jong u, ki la iam lynfUar 
kthang bad ki la iap pait dohnud baroh ar ngut 
ha kata hi ka jaka. 



58 


Kane ka drama ka la bat ia ka jingmut 
jong u Gandhi haduh ba un da rangbah. U 
la pyrshang ban ieit barabor wat ia ki nongshun 
jong u. Ngin sa tip shuh shuh hadien shaphang 
jong u. 

U la long u briew uba wad ia ka jingbha bad 
u nongpyniasuk uba stad. Hynrei ki nongshun 
jong u, ki la siat iap ia u ha ka 30 tarik u 
Kyllalyngkot (January) 1948, haba u dang leit 
sha ka jingiaseng duwai paitbah jong u. La 
thang don burom ia ka met jong u ha Raj Ghat 
ha Delhi, la ka dpei jong u la ber ha ki wah 
kiba bun ka ri India bad kiwei de ki ri. La u la 
iap, ki jinghikai bad ki kam jong u ki dang im. 
U la longu khlur jong ka ri India, bad ka jingshai 
jong u kan nym lip. U long u briew uba 
stad, uba hok bad uba sngewrit eh. U la poi 
sha kylleng ki ri. U la shah set phatok bunsien. 
Hynrei, u la iai neh uba bha, uba sbun bad uba 
leh rit ia baroh. Ki jaid bynriew ka pyrthei ki 
burom ia une u briew uba phylla jong ka ri India. 
U la im ka jingim jong u riewkhuid. 


KI JINGKILAN: Kaei ka kyrteng u Gandhi? 
Uei u kpa jong u ? Kaei ka kmie Jong u ? Hangno 
la kha ia u ? Mynno la kha u ? Kaei ka drama ? 
Kumno u Srobono u la iap? Kumno ki kmie 
ki kpa jong u ki la iap ? Kumno u Gandhi u la 
iap? Hangno ki ber ia ka dpei jong u? U leh 
aiu ha skul? U leh aiu ha skul bad ha mg? Phi 
kwah ban long bad ban im kum u? 



30. U SING BAD KA KHNAI 


Ha kawei ka sngi u Sing u la thiah kai harud 
kawei ka khlaw. Haba u dang iohthiah bba, 
la wan kawei ka Khnai bad ka la shad halor ka 
met jong u. 

U Sing u la kyndit thret. U la ieng kynsan 
joit. IJ la peit dom baroh sawdong. Ka Khnai 
ruh ka la kyndit ym don pyrthei shuh. Ka la 
shu phet ruma shane shatai. 

U Sing, ynda u la iohi ba i dei tang i mrad 
iba rit, u la kynrup bad u la ban da ka kti. “Ngan 
pyniap iapha!” u la ong: “Balei pha pynkyndit 
rot ia nga?” 

Ka khnai ka la nguh art arjat bad ka la ong, 
“Map Pa ’lem Kynrad, ngam shym leh khlem 
akor eiei ia phi. Ngam tip ba dei ma phi. Nga 
mut u dei u maw. Nga shad nga kmen ba dei 

ka sngi kha jong nga. Wat pyniap ia nga ka 
mrad kaba rit da kat ina phi U Syiem jong ka 
khlaw.” 

U Sing, u ia sngew synei bad u la pyllait ia 
ka. “Khublei shibun Pa ’lem,” ka la ong. 
“Lehse phin donkam ia ka jingiarap jong nga 
ha kawei ka sngi.” 

U Sing u shu rkhie, bad u la laid la ka iaid 
sha khlaw. Hynrei ym slem hadien kata u la ngat 
hakajar U la khih, u la ksaid bad u la prat. 
Katba u nang iaieh, katta ka nang khum. Ynda 
u la thait, u la shu kyrhuh jam katba lah. Ka 
la win baroh kawei ka khlaw. 

Kata ka Khnai ka la ioh sngew bad ka la 
sngewthuh ba u dei ma u. Ka la march bran 
bran shata bad ka la ong, “Pa ’Icm, lada phi 
dem khop bad sngap jar, ngan pyllait ia phi 
khala khala.” U Sing u la kohnguh, bad ka la 
dait ia ki ksai kata ka jar bad u la lait. 

Ki la ia kmen baroh ar ngut. Ha ban sa 
ia khlad, u Sing u la ong, “Ngan kynmaw naduh 
mynta ban nym ibein ia kiba rit.” 

KI fINGKILAN: U lei u Sing harud khlaw ? 
Mano ha wan shad ha ka met jong u? Ka leh 
aiu ha ka sngi kha jong ka ? Balei u pyllait ia ka ? 
Haeiu Sing u la ngat? U leh kumno ia ka? 
Mano ba wan iarap ia u? Ka leh kumno? 
U Sing u ong aiu shuwa ba kin ia khlad? 

31. KA DNGIEiVr BAD AR NGUT Kl BRIEW 

Ar ngut ki bricw ki la del laid lyngba kawei 
ka khlaw. Ha lynti uba nyngkong u la ong, 
kumne: “Ko lok, kane ka khlaw kaba bun 
Dngiem. Ladajiabaka mih, ngim bit ban ia 
khlad. Nga ngan iarap ia phi, bad phi phin 
iarap ia nga. Ngin ia iap ryngkat, ngin ia ,im 
ryngkat.” 

Uta uba ar u Ja ong, “Nga mynjur ia kaba 
phi ong. Phi phi don ka wait, bad nga pat nga 
don une u diengduh.” 

Ym slem hadicn kata ka la mih shisha ka 
Dngiem. Ka la wan beit sha ki. Uta u lok uba 
nyngkong uba la tyrwa ban ia ini ryngkat ban 
ia iap ryngkat, u la inarch bad u la kiew halor 
dieng. U la rich khop hangta hapoh ki sla dieng. 

Uta u lok uba ar pat, u la kulmar. Um 
nang phet shuh shano shano ruh. Um don lad 
shuh da kumwei. U la dem da pyllup ha madan. 
U kan mynsiem jak. U leh ia lade kum uba iap. 

Ka Dngiem ka la wan beit beit sha uta. 

Ka la kylla ia u lyndang lyndang pyllup pyllup; 
hynrei um khih satia. Ka la iw slem slem ha ka 
khmut bad ka shyntur. Ffynrei um pynhiar 
raynsiem satia. Namar ba ka tharai ba u la iap, 
ka la leit noh. Hynrei, ka leit ka leit, ka wan 
ka wan, haduh ar lai sien. Khadduh ka la leit 
noh bak. 

Uta u lok uba nalor dieng ynda u la iohi ba 
kam wan shuh, u la hiar. U la rkhie bad u la 
ong, “Ko lok, ka ieit mo kato ka Dngiem ia 
phi? Ka ong aiu ha ki shkor jong phi? Nga 
iohi ba ka wan pasiaw ar sien lai sien ha ki shkor 
jong phi. Ka ong aiu ia phi?” 

“O!” ong uta uwei pat, “ka ong sumar 
bha ban nym shaniah ia utei tei u lok jong me uba 
peit kai nalor dieng. U dei u khawpud bad uba 
thok ia la ki lok. Ka wan ha kaba nyngkong 
ruh ka ong kumta, bad ha kaba ar ruh kumta, 
bad ha kaba lai wat ruh kumta hi.” 

Naduh kata ka sngi de uta u lok um shaniah 
shuh ia u. U la iathuh ha la ki lok ki jor baroh 
ia kane ka akor jong u, “Kha-ma-kha, nga la 
jan iap ei ha ka Dngiem!” 

KI JINGKJLAN : U lok uba nyngkong u 
la ong aiu ha u lok uba ar? Uba ar u ong kumno ? 
Mono ba kiew halor dieng? Uta uwei pat u leh 
kumno? Balei ka dngiem kam pyniap ia u ? Katno 
sien ka wan phai? Uta uba halor dieng u ong 
kumno ia u lok jong u? U la Jubab kumno ? Balei 
u la jan iap ei kha-ma-kha? 

32. UWAHSDAI 

Ha Synfiia-sya la don uwei u briew uba la 
thamula sat. Haba u la pynleit jingmut um ju 
iohi bad kynmaw iano iano rub. Ha kawei ka 
sngi u khreh dang step ban leit thoh dieng sha 
khlaw. U shet u tiew, u bam u dih bad u song 
ja ban bam sha lum. Ynda la dep, u kieng la ka 
jasong bad u wah la u sdie ha tyrpeng, U mih 
na ing bad u laid thiaw thiaw bad ka ruwai ka 
siaw. 


Tang poi ha lum u wah la ka jasong ha 
uwei u dieng. U lum u lang ia ki dieng ki siej 
ba un thiieh. Ynda u la dep, u wad ia u sdie, 
bad um kynmaw hangno u don. “Waw!”u la 
ong, “haei kumto nga buh?” U wad khum khum 
shane khum khum shatai. U sdie u la jan hap 
bunsien na ka tyrpeng Jong u, bad bunsien u 
wah pa wah bha pat ia u. Hynrei la katta ruh 
um kynmaw satia hangno u don. Hangta u 
la ong, “Kane te imat nga la klet ha ing!” 


U la leit bran bran sha ing. Um kren iano 
iano ruh ha lynti. Tang shu poi ha ing u wad 
khum khum ia la u sdie. U rung ha shyngkub, 
hangta um shem. U leit sha sem dieng, hangta 
ruh um don. Bunsien u sdie u la jan hap na ka 
met jong u, bad bunsien^ ruh u shna pa shna pat 
ia u, hynrei la katta ruh um poi pyrkhat hangno 
u don. 

U la leit pan kylliang na ka Kong Mai, bad 
u la ich sa uwei pat u sdie. U la wah ia uta ha 
kawei pat ka tyrpeng. U iaid khlem pyrwa bad 
ki sdie ha ki ar liang tyrpeng. Hangta ki khynnah 
ialehkai phutbol ki la iohi ia u, bad ki la 
ia pyrta nadien jong u, “Shawas u Wah Sdai! 
Shawas, u Wah Sdai !” Ki la mih ki briew baroh 
shi shnong ban peit kai ia u. Hangta u la kyndit 
bynriew thred bad u la ia thap kti bad ia risa 
langbad ki: “Shawas, u Wah Sdai! Shawas, u 
Wah Sdai!” Bad naduh kata ki sin ia u, u Wah 
Sdai. 


KI JINGKILAN: U Wah Sdai u long u 
briew uba kumno ? Hangno u wah ia u sdie ? Kaei 
ka shyngkup? Kaei ka sent dieng? Kumno ki 
khynnah ki ia pyrta haba ki iohi ba u wah ar tylli 
ki sdie ha ki tyrpeng jong u ? Balei ki sin Wah 
Sdai ia u? V leh kumno ynda u la kyndit bynriew? 

